5 Desember: Leer uit jou foute. – Jan van der Watt - www.bybelkennis.co.za
by Mitch Kalp · Published 05/12/2017 · Updated 28/11/2017
2 Pet 2:11-22 (fokus 2:20-22)
ŉ Mens se geestelike lewe is soos bergklim – ŉ mens gly maar altyd op pad boontoe ŉ bietjie terug. Die groot vraag is egter of jy ten spyte van die teruggly tog op die lange duur vorentoe gaan? Daar is immers twee maniere van “teruggly”.
Die een manier van teruggly laat jou moed verloor. Jy het vol ywer die geestelike avontuur aangepak, maar dit word vir jou net te glipperig en glyerig. Om elke keer as jy teruggly weer op te staan en vorentoe te beur, vra net te veel. Dan draai jy maar om en kyk terug. Dis wat met die mense in 2:20-22 gebeur het.
Die ander manier is om uit jou teruggly te leer… te leer waar jy foute maak en sorg dan dat jy die nie weer maak nie. Moenie twee maal oor dieselfde klip struikel nie. So maak teenslae jou geestelik sterker, omdat jy leer hoe om dit te hanteer. “Teruggly” word so dus ŉ belangrike deel van jou geestelike groei omdat jy op die manier geestelik net sterker word. En dit maak jou net meer en meer vasberade om nie op te hou nie. Daarvoor is die avontuur van die Christelike lewe te groot en te lekker.
As jy gly, leer daaruit en kyk vorentoe.
by Mitch Kalp · Published 03/12/2017 · Last modified 28/11/2017
by Mitch Kalp · Published 17/10/2017